จีนออกตราสารหนี้สกุลเงินหยวนนอกประเทศเป็นครั้งแรกในลอนดอน
จีนออกตราสารหนี้สกุลเงินหยวนนอกประเทศเป็นครั้งแรกในลอนดอน
21 ต.ค. 2558

ผู้สื่อข่าวรายงานว่า ธนาคารกลางจีน (PBOC) ได้ออกตราสารหนี้สกุลเงินหยวนนอกประเทศเป็นครั้งแรกที่ลอนดอนในวันนี้ เป็นมูลค่า 5 พันล้านหยวน (786 ล้านดอลลาร์สหรัฐ) โดยมีอัตราดอกเบี้ย 3.1% และมีกำหนดไถ่ถอนในปี 2559
ความเคลื่อนไหวดังกล่าวมีขึ้น หลังจากทั้งสองฝ่ายบรรลุข้อตกลงในการเจราจาทางเศรษฐกิจและการเงินจีน-อังกฤษครั้งที่ 7 เมื่อเดือนก.ย.
นี่เป็นครั้งแรกที่จีนออกตราสารหนี้สกุลเงินหยวนนอกประเทศ และจะช่วยประเมินตลาดสกุลเงินหยวนในต่างแดน ตลอดจนอำนวยความสะดวกด้านการค้าและการลงทุนข้ามพรมแดน
การประกาศครั้งนี้มีขึ้นในระหว่างที่ประธานาธิบดีสี จิ้นผิงของจีนอยู่ระหว่างการเดินทางเยือนอังกฤษอย่างเป็นทางการ